
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Βεβαίωση οφειλής για χρέη προς το Δημόσιο. 1 

Τροποποίηση της υπ’ αριθμ. 2435/7.2.2013 (ΦΕΚ 522/ 
Β'/6.3.2013) απόφασης περί «καθορισμού υπερω- 
ριακής εργασίας πέραν της υποχρεωτικής εβδο¬ 
μαδιαίας εργασίας, κατά τις Κυριακές, εξαιρέσι¬ 
μες ημέρες και νυκτερινές ώρες, για προσωπικό 
με σχέση εργασίας ιδιωτικού δικαίου αορίστου 


χρόνου της Ε.Ο.Ε. έτους 2013». 2 

ΑΠΟΦΑΣΕΙ Σ 

Αριθμ. ΠΟΑ. 1084 (1) 


Βεβαίωση οφειλής για χρέη προς το Δημόσιο. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/1990 (ΦΕΚ 
43 Α') και ειδικότερα της παραγράφου 8 αυτού, όπως 
ισχύουν, με τις οποίες παρέχεται εξουσιοδότηση στον 
Υπουργό Οικονομικών να καθορίζει την ειδικότερη δι¬ 
αδικασία και κάθε άλλο θέμα για την εφαρμογή της 
παραγράφου αυτής. 

2 Την υπ’ αριθμ. 07927ΕΞ2012 (ΦΕΚ 2574 Β') απόφαση 
του Πρωθυπουργού και Υπουργού Οικονομικών «Ανά¬ 
θεση αρμοδιοτήτων στον Υφυπουργό Οικονομικών Γε- 
ώργιο Μαυραγάνη». 

3. Την ανάγκη αντικατάστασης της Α.Υ.Ο. ΠΟΑ 1124/2011 
(ΦΕΚ 1066 Β') μετά την τροποποίηση των διατάξεων της 
παρ. 8 του άρθρου 26 του Ν. 1882/1990 με τις διατάξεις 
της παρ. 6 του άρθρου 3 του Ν. 4038/2012 (ΦΕΚ 14 Α'). 

4. Το γεγονός ότι, από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Περιπτώσεις προσκόμισης βεβαίωσης οφειλής 

1) Στην περίπτωση που ζητείται αποδεικτικό ενημερό¬ 
τητας για είσπραξη χρημάτων σύμφωνα με τα οριζό¬ 
μενα στο άρθρο 1 της Α.Υ.Ο. 1109793/6134-11/0016/ΠΟΛ 
1223/24.11.1999 (ΦΕΚ 2134/Β'/1999), όπως ισχύει, και δεν 


πληρούνται οι προϋποθέσεις της παραγράφου 3 του 
άρθρου 26 Ν. 1882/1990 για τη χορήγησή του, ούτε συ¬ 
ντρέχουν οι προϋποθέσεις του άρθρου 83 του Ν.Δ. 356/ 
1974 (Κ.Ε.Δ.Ε.) περί συμψηφισμού, εκδίδεται από την 
υπηρεσία στην οποία είναι βεβαιωμένη η οφειλή, βε¬ 
βαίωση οφειλής προς το Δημόσιο, η οποία κατατίθεται 
αντί του αποδεικτικού ενημερότητας στην υπηρεσία ή 
στον οργανισμό πληρωμής. Με βάση τη βεβαίωση αυτή 
αποδίδεται το προς είσπραξη ποσό και μέχρι του ύψους 
της οφειλής, στην εκδούσα τη βεβαίωση υπηρεσία. 

2) Η βεβαίωση οφειλής χορηγείται όταν μεταβιβάζεται 
ακίνητο, υπό τις παρακάτω προϋποθέσεις που πρέπει 
να συντρέχουν σωρευτικά: 

α) από το προϊόν του τιμήματος εξοφλούνται πλήρως 
οι βεβαιωμένες κατά τον Κ.Ε.Δ.Ε. οφειλές, άλλως οι τυ¬ 
χόν εναπομένουσες οφειλές διασφαλίζονται από λοιπά 
περιουσιακά στοιχεία ή από εγγυήσεις τρίτων. 

Στην περίπτωση που δεν εξοφλούνται πλήρως οι βε¬ 
βαιωμένες οφειλές, αναγράφεται επί της βεβαίωσης 
το ποσό που πρέπει να παρακρατηθεί από το συμβο¬ 
λαιογράφο και να αποδοθεί, το οποίο ανέρχεται στο 
σύνολο του τιμήματος που αναγράφεται στο συμβόλαιο 
και πάντως όχι μικρότερο της αντικειμενικής αξίας. Σε 
περίπτωση που δεν ισχύει ο αντικειμενικός προσδιο¬ 
ρισμός, η αξία προσδιορίζεται από την αρμόδια Δ.Ο.Υ. 
βάσει συγκριτικών στοιχείων. 

β) δε συντρέχουν άλλοι λόγοι μη έκδοσης αποδεικτι¬ 
κού ενημερότητας, παρά μόνο οι ανωτέρω βεβαιωμένες 
οφειλές. 

Η βεβαίωση οφειλής επισυνάπτεται στην πράξη μετα¬ 
βίβασης, αντί του αποδεικτικού ενημερότητας. 

Αρθρο 2 

Φορείς, Υπηρεσίες και πρόσωπα στα οποία 
προσκομίζεται η βεβαίωση οφειλής 

Οι φορείς, οι Υπηρεσίες και τα πρόσωπα στα οποία 
προσκομίζεται η βεβαίωση οφειλής είναι αυτοί που ανα- 
φέρονται στο άρθρο 2 της Α.Υ.Ο. 1109793/6134-11/0016/ 
ΠΟΑ 1223/24.11.1999 (ΦΕΚ 2134/Β'/1999), ενώ ισχύουν οι 
απαλλαγές και οι εξαιρέσεις που ισχύουν για το απο¬ 
δεικτικό ενημερότητας στο άρθρο 3 της ανωτέρω Α.Υ.Ο. 
όπως ισχύει. 

Άρθρο 3 

Χρόνος ισχύος της βεβαίωσης οφειλής 

Η βεβαίωση οφειλής έχει διάρκεια ισχύος ενός μήνα 
από την έκδοσή της και υπογράφεται από τον προϊστά¬ 
μενο της Δ.Ο.Υ. ή του Τελωνείου. 

Άρθρο 4 

Διαδικασία χορήγησης βεβαίωσης οφειλής προς το 
Δημόσιο και περιεχόμενο αυτής 

1. Η βεβαίωση οφειλής προς το Δημόσιο εκδίδεται 
ύστερα από αίτηση προς την υπηρεσία στην οποία εί¬ 
ναι βεβαιωμένη η οφειλή αυτή και αποστέλλεται στην 
υπηρεσία ή στον οργανισμό πληρωμής ή στον συμβο¬ 
λαιογράφο όταν πρόκειται για μεταβίβαση ακινήτου. Η 
βεβαίωση μπορεί να ζητηθεί από: 

α) τη Διεύθυνση Πολιτικής Εισπράξεων και την Επιχει¬ 
ρησιακή Μονάδα Είσπραξης της Γενική Διεύθυνσης Φο¬ 
ρολογικών Ελέγχων και Είσπραξης Δημοσίων Εσόδων, 
β) την υπηρεσία ή τον φορέα που διενεργεί την εκ¬ 
καθάριση ή την πληρωμή προς τον οφειλέτη για την 
είσπραξη της οποίας απαιτείται η κατάθεση αποδει¬ 
κτικού ενημερότητας, το οποίο δεν έχει προσκομισθεί, 
γ) από τον Συμβολαιογράφο που διενεργεί την μετα¬ 
βίβαση ακινήτου, 

δ) από τον ίδιο τον οφειλέτη μετά από αίτησή του 
εάν δεν πληρούνται οι προϋποθέσεις χορήγησης απο¬ 
δεικτικού ενημερότητας. 

Επιπροσθέτως, η βεβαίωση οφειλής προς το Δημόσιο 
εκδίδεται και οίκοθεν από την υπηρεσία όπου είναι 
βεβαιωμένη η οφειλή, στην περίπτωση που εντοπιστεί 
απαίτηση του οφειλέτη για την είσπραξη της οποίας 
απαιτείται η προσκόμιση αποδεικτικού ενημερότητας, 
όταν αυτό δεν δύναται βάσει των ισχυουσών διατάξεων 
να εκδοθεί. 

2. Η αίτηση αυτή περιέχει: 

α) Για φυσικό πρόσωπο: ονοματεπώνυμο, πατρώνυμο, 
διεύθυνση επαγγέλματος και κατοικίας, αριθμό αστυ¬ 
νομικής ταυτότητας ή διαβατηρίου προκειμένου για 
αλλοδαπούς και Αριθμό Φορολογικού Μητρώου, 
β) Γ ια νομικό πρόσωπο: επωνυμία, διεύθυνση και Α.Φ.Μ. 
γ) Ο σκοπός για τον οποίο ζητείται, ο φορέας στον 
οποίο θα κατατεθεί και το ακριβές ποσό (ολογράφως 
και αριθμητικώς) που θα εισπραχθεί εάν αφορά εξό¬ 
φληση τίτλου πληρωμής ή το ποσό του τιμήματος που 
θα αναγραφεί επί του συμβολαίου εάν πρόκειται για 
μεταβίβαση ακινήτου καθώς και το ακίνητο το οποίο 
θα μεταβιβαστεί. 

3. Περιεχόμενο της βεβαίωσης οφειλής. 

α) Η βεβαίωση οφειλής προς το Δημόσιο αποτελεί 
δημόσιο έγγραφο, φέρει τον τίτλο «ΒΕΒΑΙΩΣΗ ΟΦΕΙΛΗΣ 
ΠΡΟΣ ΤΟ ΔΗΜΟΣΙΟ» με στοιχεία υποχρεωτικά τον τίτλο 
της Δ.Ο.Υ. ή του Τελωνείου που το εκδίδει και της αρ¬ 
μόδιας Δ.Ο.Υ. του φορολογουμένου, το ονοματεπώνυμο 
του φυσικού προσώπου ή την επωνυμία του νομικού 
προσώπου, για το οποίο εκδίδεται, τη διεύθυνση αυτών, 
τον αριθμό δελτίου ταυτότητας του φυσικού προσώπου, 
τον Αριθμό Φορολογικού Μητρώου, την ημερομηνία έκ¬ 
δοσης της βεβαίωσης ολογράφως, τον αριθμό πρωτο¬ 
κόλλου, τον αύξοντα αριθμό της βεβαίωσης, τον σκοπό 
για τον οποίο αυτή εκδίδεται καθώς και την ημερομηνία 
έκδοσης και διάρκειας ισχύος της, ολογράφως, 
β) Γ ια κάθε τίτλο πληρωμής εκδίδεται χωριστή βε¬ 


βαίωση οφειλής, από την υπηρεσία στην οποία είναι 
βεβαιωμένη η οφειλή, η οποία επισυνάπτεται στον τίτλο 
πληρωμής αντί του αποδεικτικού ενημερότητας. 

γ) Στην βεβαίωση οφειλής αναγράφονται: 

Για τα φυσικά πρόσωπα, τα βεβαιωμένα ατομικά χρέη 
καθώς και βεβαιωμένα χρέη συνυποχρέωσης και συνυ- 
πευθυνότητας για τα οποία το φυσικό πρόσωπο έχει 
προσωπική ή/και αλληλέγγυα ευθύνη για την καταβολή 
τους, σύμφωνα με τις ισχύουσες διατάξεις, πλέον των 
τυχόν αναλογούντων συνεισπραττομένων. 

Γ ια τα νομικά πρόσωπα ή τις Ενώσεις προσώπων 
καθώς και τις ομάδες περιουσίας αναγράφονται οι 
βεβαιωμένες οφειλές τους καθώς και οι οφειλές που 
έχουν βεβαιωθεί σε βάρος άλλων προσώπων για τις 
οποίες έχουν ευθύνη καταβολής τους σύμφωνα με τις 
ισχύουσες διατάξεις, πλέον των τυχόν αναλογούντων 
συνεισπραττομένων. 

Οι βεβαιωμένες οφειλές οι οποίες βρίσκονται σε ανα¬ 
στολή αναγράφονται μόνο εάν ζητηθεί στην αίτησή του 
από τον οφειλέτη. 

δ) Στην περίπτωση που εκδίδεται βεβαίωση οφειλής 
για μεταβίβαση ακινήτου και οι οφειλές δεν εξοφλού¬ 
νται πλήρως από το τίμημα, αλλά το εναπομένον ποσό 
διασφαλίζεται από άλλα περιουσιακά στοιχεία ή από 
εγγυήσεις τρίτων, σημειώνεται επί της βεβαίωσης αντί¬ 
στοιχη ένδειξη. 

4. Ο προϊστάμενος του τμήματος Εσόδων της Δ.Ο.Υ. 
ή του Δικαστικού τμήματος του Τελωνείου, κατά περί¬ 
πτωση, υποχρεούται να ελέγχει δειγματοληπτικά ή στο 
σύνολό τους τις εκδοθείσες βεβαιώσεις, σε ό,τι αφορά 
στη νομιμότητα της χορήγησής τους. 

5. Η Οικονομική Επιθεώρηση υποχρεούται να εκδίδει 
εντολές δειγματοληπτικού ελέγχου γνησιότητας των 
βεβαιώσεων, που προσκομίζονται στις διάφορες υπη¬ 
ρεσίες, διασταυρώνοντας τα σχετικά στοιχεία με αυτά 
των Δ.Ο.Υ. και των Τελωνείων, καθώς και την έγκαιρη 
απόδοση στις Δ.Ο.Υ. και στα Τελωνεία των χρημάτων. 

6. Οι σχετικές βεβαιώσεις εκδίδονται σε δύο αντίγρα¬ 
φα. Το πρωτότυπο της βεβαίωσης οφειλών εκδίδεται 
και αποστέλλεται στην υπηρεσία ή στον οργανισμό 
πληρωμής ή στον συμβολαιογράφο όταν πρόκειται για 
μεταβίβαση ακινήτου και το αντίγραφο επισυνάπτεται 
στην σχετική αίτηση και αρχειοθετείται ως στέλεχος 
σε ειδικό βιβλίο, προκειμένου να ελέγχεται η απόδοση 
των ποσών. 

Δεν επιτρέπεται θεώρηση από οποιονδήποτε φωτοα¬ 
ντιγράφων ή αντιγράφων της βεβαίωσης οφειλών. 

7. Αν κατά την έκδοση της βεβαίωσης γίνει κάποιο 
λάθος, δεν επιτρέπεται η διόρθωσή της, αλλά αυτή 
ακυρώνεται με πράξη του Προϊσταμένου της εκδούσας 
υπηρεσίας και παραμένει στην υπηρεσία, τόσο το πρω¬ 
τότυπο όσο και το αντίγραφο. 

8. Με βάση τη βεβαίωση αυτή αποδίδεται το προς 
είσπραξη ποσό και μέχρι του ύψους της οφειλής, στην 
εκδούσα τη βεβαίωση υπηρεσία από τον φορέα που 
παραλαμβάνει την βεβαίωση οφειλής προς το Δημόσιο, 
εντός δέκα (10) ημερών από την μερική ή ολική εξόφλη¬ 
ση του τίτλου πληρωμής και όχι πέραν των τριών (3) 
εργάσιμων ημερών από την παρέλευση της προθεσμίας 
ισχύος της βεβαίωσης. 

Για την απόδοση τυχόν εναπομείναντος ποσού που 
αποδίδεται στον δικαιούχο από την υπηρεσία ή τον ορ- 

γανισμό πληρωμής, απαιτείται κατάθεση αποδεικτικού 
ενημερότητας του δικαιούχου. 

Όταν εκδίδεται βεβαίωση οφειλής για μεταβίβαση 
ακινήτου, το αναγραφόμενο επί της βεβαίωσης προς 
παρακράτηση ποσό, πρέπει να αποδοθεί από το συμ¬ 
βολαιογράφο στην εκδούσα τη βεβαίωση υπηρεσία 
εντός τριών εργασίμων ημερών από τη σύνταξη του 
συμβολαίου. 

Άρθρο 5 

Χορήγηση βεβαίωσης οφειλής σε περίπτωση ύπαρξης 
οφειλής σε περισσότερες από μία Δ.Ο.Υ. ή Τελωνεία 

α) Για οφειλές βεβαιωμένες σε περισσότερες από μία 
Δ.Ο.Υ. εκδίδεται μία βεβαίωση για όλες συνολικά τις 
οφειλές, κατόπιν συνεννοήσεως των Δ.Ο.Υ., από την 
Δ.Ο.Υ. στην οποία έχει κατατεθεί η αίτηση για χορή¬ 
γηση βεβαίωσης και στην οποία υφίσταται βεβαιωμένη 
οφειλή. 

β) Με βάση τη βεβαίωση αυτή αποδίδεται το προς 
είσπραξη ποσό και μέχρι του ύψους της οφειλής, στην 
εκδούσα τη βεβαίωση υπηρεσία. Σε κάθε περίπτωση τα 
αποδιδόμενα ποσά πιστώνονται με βάση τις διατάξεις 
του άρθρου 3 του Ν.Δ. 356/1974 (ΦΕΚ 90/Α', Κ.Ε.Δ.Ε.), 
όπως ισχύει. 

γ) Γ ια οφειλές βεβαιωμένες σε ένα ή περισσότερα 
τελωνεία, για τις οποίες υφίσταται δέσμευση του απο¬ 
δεικτικού φορολογικής ενημερότητας, εκδίδονται αντί¬ 
στοιχες βεβαιώσεις οφειλής προς το Δημόσιο, οι οποίες 
αποστέλλονται στη Δ.Ο.Υ. όπου έχει υποβληθεί το αί¬ 
τημα για τη χορήγηση βεβαίωσης. Οι βεβαιώσεις των 
τελωνείων καθώς επίσης και βεβαιώσεις της Δ.Ο.Υ. που 
ενδεχομένως υφίστανται, χορηγούνται από τη Δ.Ο.Υ. 
στον αιτούντα. Στην περίπτωση που ζητείται βεβαίωση 
οφειλής για μεταβίβαση ακινήτου και υφίστανται οφει¬ 
λές βεβαιωμένες στα Τελωνεία, αυτή εκδίδεται σε κάθε 
περίπτωση μετά από συνεννόηση του Προϊστάμενου του 
Τελωνείου με τον Προϊστάμενο της αρμόδιας Δ.Ο.Υ., 
ώστε να διαπιστωθεί ότι δεν συντρέχουν άλλοι λόγοι μη 
έκδοσης αποδεικτικού ενημερότητας, παρά μόνο οφει¬ 
λές βεβαιωμένες σε Τελωνεία ή σε Τελωνεία και Δ.Ο.Υ. 
και ότι τυχόν εναπομένουσες οφειλές διασφαλίζονται 
από λοιπά περιουσιακά στοιχεία ή από εγγυήσεις τρί¬ 
των. Σε αυτές τις περιπτώσεις η βεβαίωση οφειλής που 
εκδίδεται από το Τελωνείο αποστέλλεται στη Δ.Ο.Υ., 
ώστε να τεθεί σχετική επισημειωματική πράξη από τον 
Προϊστάμενο της Δ.Ο.Υ. ή να εκδοθεί βεβαίωση οφειλής 
και από τη Δ.Ο.Υ. η οποία θα ισχύει σε συνδυασμό με 
τη βεβαίωση οφειλής του Τελωνείου. 

Άρθρο 6 

Καταργούμενες διατάξεις και έναρξη ισχύος 

1. Από την έναρξη ισχύος της παρούσας, η υπ’ αριθμ. 
ΠΟΑ 1124/2011 Α.Υ.Ο. (ΦΕΚ 1066/Β'/31.05.2011) καταργείται. 

2. Η παρούσα ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 


Αριθμ. 10112 (2) 

Τροποποίηση της υπ’ αριθμ. 2435/7.2.2013 (ΦΕΚ 522/ 
Β'/6.3.2013) απόφασης περί «καθορισμού υπερωρι- 
ακής εργασίας πέραν της υποχρεωτικής εβδομαδι¬ 
αίας εργασίας, κατά τις Κυριακές, εξαιρέσιμες ημέ¬ 
ρες και νυκτερινές ώρες, για προσωπικό με σχέση 
εργασίας ιδιωτικού δικαίου αορίστου χρόνου της 
Ε.Ο.Ε. έτους 2013». 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

Τις διατάξεις: 

α) Τον Κώδικα Νομοθεσίας για Κυβέρνηση και Κυβερ¬ 
νητικά Οργανα και ιδίως το άρθρο 90 και το 52 παρ. 2 
περ. ια στοιχείο αα, που κωδικοποιήθηκε με το άρθρο 
πρώτο του Π.Δ. 63/2005 (ΦΕΚ 98/Α'/2005). 

β) Τ ου Π.Δ. 77/1985 «Οργανισμός της Γ ενικής Γ ραμμα- 
τείας Αθλητισμού»(ΦΕΚ 28/Α/1985) 

γ) Του Ν. 4024/2011 άρθρο 20 (ΦΕΚ 226/Α'/2011) «Συντα- 
ξιοδοτικές ρυθμίσεις ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015», όπως τροποποιήθηκε και ισχύει με 
την παρ. 1 του άρθρου 45, του Ν. 4071/2012. 

δ) Την υπ’ αριθμ. 2/7093/0022 απόφαση «Επέκταση των 
διατάξεων του Ν. 3205/2003 στο προσωπικό με σχέση 
εργασίας ιδιωτικού δικαίου που απασχολείται στο Δη¬ 
μόσιο, Ν.Π.Δ.Δ. και Ο.Τ.Α.» (ΦΕΚ 215/Α72004). 

2. Την υπ’ αριθμ. 25176/300 (ΦΕΚ 59/Β71952) απόφα¬ 
ση του Υπουργού Εθνικής Παιδείας και Θρησκευμά¬ 
των «Περί χαρακτηρισμού του Παναθηναϊκού Σταδίου 
κ.λπ. ως χρήζοντος ειδικής προστασίας», καθώς και 
τις Υ.Α. 12530/5591/26.11.1956 (ΦΕΚ 268/12.12.1956) και 
27176/300/8.2.1952. 

3. Το άρθρο 1 «Ημέρες Λειτουργίας» και «Ωράριο 
Υπαλλήλων» της υπ’ αριθμ. 17112/23.6.2000 (ΦΕΚ 847/Β') 
απόφασης του Υπουργού Πολιτισμού που αφορά στον 
«Κανονισμό Λειτουργίας των Εθνικών και Δημοτικών 
Γυμναστηρίων της χώρας (Ν.Π.Δ.Δ.)». 

4. Του Π.Δ. 70/1975 «Περί οργανώσεως των υπηρεσιών 
και διαρθρώσεως των τακτικών θέσεων του προσωπικού 
της Ε.Ο.Ε.» (ΦΕΚ/Α71975). 

5. Των παρ. 1 και 2, του άρθρου 23, του Ν. 1735/1987 
(ΦΕΚ 195/Α') «Προσλήψεις στο δημόσιο τομέα, κοινωνι¬ 
κός έλεγχος στη δημόσια διοίκηση, πολιτικά δικαιώματα 
και άλλες διατάξεις». 

6. Το Π.Δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ 141/ 
Α72012). 

7. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141/Α72012)». 

8. Την υπ’ αριθμ. 76056/Η/4.7.2012 απόφαση του Πρω¬ 
θυπουργού και του Υπουργού Παιδείας και Θρησκευ¬ 
μάτων, Πολιτισμού και Αθλητισμού «Ανάθεση αρμοδι¬ 
οτήτων στον Υφυπουργό Παιδείας και Θρησκευμάτων 
Πολιτισμού και Αθλητισμού Ιωάννη Ιωαννίδη» (ΦΕΚ 2091/ 
Β72012). 

9. Τις αυξημένες ανάγκες της Ε.Ο.Ε. σε προσωπικό, 
για την εύρυθμη λειτουργία του Παναθηναϊκού Σταδίου, 
πέραν του υποχρεωτικού ωραρίου, καθώς και την ανα- 

γκαία εργασία κατά τις Κυριακές και εξαιρέσιμες, προς 
συμπλήρωση της εβδομαδιαίας υποχρεωτικής εργασίας 
για την κάλυψη της νυχτερινής βάρδιας φύλαξης και 
για το προσωπικό καθαριότητας, όπως προκύπτει από 
το υπ’ αριθμ. 881/ΤΜ/αμ/11.4.2013 συνημμένο έγγραφο 
της Ε.Ο.Ε. 

10. Την υπ’ αριθμ. 2435/7.2.2013 (ΦΕΚ 522/Β76.3.2013) 
απόφαση περί καθορισμού υπερωριακής εργασίας πέ¬ 
ραν της υποχρεωτικής εβδομαδιαίας εργασίας, κατά 
τις Κυριακές, εξαιρέσιμες ημέρες και νυκτερινές ώρες, 
για προσωπικό με σχέση εργασίας ιδιωτικού δικαίου 
αορίστου χρόνου της Ε.Ο.Ε. έτους 2013. 

11. Το γεγονός ότι από τις διατάξεις της απόφασης 
αυτής προκαλείται δαπάνη ποσού 20.000,00 € ευρώ, σε 
βάρος του προϋπολογισμού της Ε.Ο.Ε. (Ν.Π.Δ.Δ.) στον 
Κωδικό 0263 (Κυριακές, αργίες, νυχτερινά), αποφασί¬ 
ζουμε: 

Τροποποιούμε την υπ’ αριθμ. 2435/7.2.2013 (ΦΕΚ 522/ 
Β'/6.3.2013) απόφαση και καθορίζουμε έως 31.12.2013, 
υπερωριακή εργασία με αμοιβή κατά τις Κυριακές και 
εξαιρέσιμες ημέρες ή κατά τις νυχτερινές ώρες, πέραν 
της υποχρεωτικής εβδομαδιαίας εργασίας για 9 άτομα, 
του προσωπικού με σχέση εργασίας ιδιωτικού δικαίου 
αορίστου χρόνου της Ε.Ο.Ε., το οποίο απασχολείται στις 
εγκαταστάσεις του Παναθηναϊκού Σταδίου, ως εξής: 


ΠΑΝΑΘΗΝΑΪΚΟ ΣΤΑΔΙΟ 


α/α 

ΕΙΔΙΚΟΤΗΤΑ 

ΑΤΟΜΑ 

ΚΥΡΙΑΚΕΣ - 
ΕΞΑΙΡΕΣΙΜΑ 
(σε ώρες/έτος) 

ΝΥΧΤΕΡΙΝΑ 
(σε ώρες/έτος) 


ΠΡΟΣΩΠΙΚΟ Ι.Δ.Α.Χ 




1 

ΥΕ ΦΥΛΑΚΩΝ 

7 

1.344 

1.344 

2 

ΥΕ ΚΑΘΑΡΙΣΤΡΙΩΝ 

2 

384 

- 


Η δαπάνη συνολικού ποσού 20.000,00 € ευρώ, είναι 
σε βάρος του προϋπολογισμού της Ε.Ο.Ε. (Ν.Π.Δ.Δ.) και 
στον Κωδικό 0263 (Κυριακές, αργίες, νυχτερινά). 

Η κατανομή των ωρών απασχόλησης του προσωπικού 
θα γίνεται κάθε φορά σύμφωνα με τις ανάγκες του 
νομικού προσώπου, με απόφαση του αρμοδίου οργάνου. 

Κατά τα λοιπά ισχύει, ως έχει, η υπ’ αριθμ. 2435/7.2.2013 
(ΦΕΚ 522/Β72013) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2013 

Ο ΥΦΥΠΟΥΡΓΟΣ 

ΙΩΑΝΝΗΣ ΙΩΑΝΝΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 





















